# Channa panaw

Channa panaw és una espècie de peix de la família dels cànnids i de l'ordre dels perciformes.

## Descripció

* Fa 17,1 cm de llargària màxima i presenta entre 7 i 12 taques negres irregulars a la meitat superior del cos i una gran escata a cada costat de la mandíbula inferior (rarament dues).
* Àrea gular del cap sense escates.
* 32-35 radis tous a l'aleta dorsal, 23-24 a l'anal i 17-20 a les pectorals.
* La longitud de les aletes pèlviques és sempre major a la meitat de la longitud de les pectorals.
* 39-41 vèrtebres.
* Línia lateral amb 39-41 escates. 14-17 escates predorsals.
* És molt similar a Channa punctata, però se'n diferencia, entre altres característiques, pel seu musell estret i punxegut.

## Reproducció

És, probablement, un constructor de nius a l'igual d'altres espècies de cànnids.

## Alimentació

No n'hi ha informació, però, atés que és l'espècie més estretament relacionada amb Channa punctata, hom creu que els adults es nodreixen principalment d'altres peixos i insectes.

## Hàbitat i distribució geogràfica

És un peix d'aigua dolça, bentopelàgic i de clima subtropical a tropical (16-24° N), el qual viu a Àsia: els petits rierols, rius, terres agrícoles inundades, arrossars, canals de reg i estanys de les conques dels rius Sittang i Irauadi (el sud de Myanmar).

## Vida en captivitat

Requereix un aquari de mida mitjana amb àrees de vegetació aquàtica, amagatalls i zones obertes per a poder-hi nedar. Tolera aigües amb baixos nivells d'oxigen però li cal accedir a la superfície perquè, altrament, es podria asfixiar.

## Observacions

És inofensiu per als humans i la seua presència als mercats de Myanmar indica que és pescat amb finalitats comercials.

## Referències

* ↑ «Entrada a uBio» (en anglès). [Consulta: 8 abril 2020].
* ↑ Scopoli J. A., 1777. Introductio ad historiam naturalem, sistens genera lapidum, plantarum et animalium hactenus detecta, caracteribus essentialibus donata, in tribus divisa, subinde ad leges naturae. Praga. Introd. Hist. Nat.. i-x + 1-506. «Enllaç». Arxivat de l'original el 2016-03-03. [Consulta: 2 desembre 2012].
* ↑ «Entrada a uBio» (en anglès). [Consulta: 8 abril 2020].
* 1 2 3 4 Musikasinthorn, P., 1998. Channa panaw, a new channid fish from the Irrawaddy and Sittang River basins, Myanmar. Ichthyological Research, v. 45 (núm. 4): 355-362.«Enllaç».
* 1 2 Catalogue of Life (anglès)
* ↑ «Entrada a uBio» (en anglès). [Consulta: 8 abril 2020].
* ↑ The Taxonomicon (anglès)
* 1 2 3 FishBase (anglès)
* 1 2 3 Courtenay, W. R., Jr. i J. D. Williams, 2004. Snakeheads (Pisces, Channidae) -- a biological synopsis and risk assessment. Circular, U. S. Department of the Interior, Geological Survey, núm. 1251: i-v + 1-143. «PDF».
* ↑ Channa panaw - Southeast Ecological Science Center - USGS (anglès)
* ↑ UICN (anglès)
* ↑ Jayaram, K.C., 1999. The freshwater fishes of the Indian region. Narendra Publishing House, Delhi - 110006, l'Índia. 551 p.
* ↑ GBIF (anglès)
* ↑ Channa panaw - ASEAN Centre for Biodiversity (anglès)
* ↑ Myanmar Endemic Freshwater Fish Checklist (anglès)
* ↑ Freshwater fish of Myanmar (anglès)
* ↑ 2004-6 Aquaticcommunity.com (anglès)

## Bibliografia

* Museu Suec d'Història Natural, 1999. Base de dades de la col·lecció d'ictiologia. Secció d'Ictiologia, Departament de Zoologia de Vertebrats. Estocolm, Suècia.
* Musikasinthorn, P., 2000. Channa aurantimaculata, a new channid fish from Assam (Brahmaputra River basin), India, with designation of a neotype for Channa amphibeus (McClelland, 1845). Ichthyological Research, v. 47 (núm. 1): 27-37.

## Enllaços externs

* AQUATAB (txec)
* BioLib (anglès)
* ION (anglès)
* YouTube (anglès)